30 हजार किमी का सफर। 225 दिन की यात्रा। यह सफर यदि ग्रुप में हो तो दिक्कत नहीं होती, लेकिन दिल्ली निवासी 60 वर्षीय वरिष्ठ पत्रकार शरत शर्मा (मूल निवासी हिमाचल प्रदेश) इसके लिए बाइक पर अकेले ही निकले हैं। बीते 18 मार्च को दिल्ली से शुरू हुई 29 राज्य, चार केंद्र शासित प्रदेश और भूटान की यात्रा अब अंतिम चरण में पहुंच चुकी है। यात्रा का समापन 10 नवंबर को दिल्ली में होगा। शरत इस यात्रा के जरिये जीवन में फिट रहने और सुरक्षित ड्राइविंग का संदेश दे रहे हैं। यात्रा के दौरान उन्हें सिक्किम सबसे अनुशासित शहर मिला। जबकि गुजरात में यातायात नियमों का पालन कम होता दिखा।